與前人對酌醉中
作者：陳著
朝代：宋

paragraphs: 天寬地闊無拘嫌，日往月來無留淹。
有興一日是一日，賞心樂事古難兼。
我貧到底君不問，君自與我相嬉恬。
安知朝夕不自給，有酒須與我共酣。
窗前有菊相色向，採掇爲我苦中甜。
老妻在傍發一噱，謂雖謔浪意自嚴。
想見古來聖賢酒無量，千瓢百榼非傷廉。
回頭笑謂安得此，但與劉伶阮嗣宗後佳話添。